
ПОСТОЯННА КОМИСИЯ ПО ПРАВНИ ВЪПРОСИ 

ПРОТОКОЛ № 15

Днес, 21.09.2016 г. от 16:00 часа, в Заседателна зала на Общински съвет – Бургас на ул. „Александровска“№ 26, се проведе заседание на ПКПВ.
На заседанието на комисията присъстваха: Костантин Йорданов Луков – председател,  Евгений Николов Мосинов – зам.-председател, Георги Петров Дракалиев, Калояна Живкова Петкова, Станимир Димитров Апостолов.
Без уведомление отсъстваха: Константин Живков Бачийски и Димитър Георгиев Георгиев
По конкретни въпроси от дневния ред участие взеха: Румяна Иванова – началник на отдел „ Контрол и принудително събиране".

Председателят на комисията предложи за разглеждане следния  

[bookmark: _GoBack]ДНЕВЕН РЕД

1. ОбС 08-00-5278 Предложение от Димитринка Буланова - общински съветник, относно: Наредба за изменение и допълнение на Наредбата за определяне размера на местните данъци 

2. ОбС 08-00-5275 Предложение от Димчо Иванов - председател на Сдружение с нестопанска цел "Независим транспортен синдикат АВТО 94", относно: Размер на данък таксиметрова дейност по чл.61 от Закона за местните данъци
 и такси 
3. ОбС 08-00-5281 Предложение от представители на Превозвачи и Таксиметрови компании, относно: "Данък върху таксиметров превоз на пътници" 
 

 
 --------------------------------------------------------------------------------------

По точка 1
ОбС 08-00-5278
Предложение от Димитринка Буланова - общински съветник, относно: Наредба за изменение и допълнение на Наредбата за определяне размера на местните данъци
Костантин Луков представи на членовете на комисията предложение от общинския съветник -  Димитринка Буланова. Същият подложи на обсъждане въпроса по законосъобразност на така постъпилото предложение предвид срока на подаване на същото. Председателят на комисията изрази мнение, че съгласно чл.64, ал.2 от Правилник за организацията и дейността на Общинския съвет и взаимодействието му с общинската администрация на община Бургас, предложението е подадено извън регламентирания срок. Членовете на ПКПВ преминаха към дискусия и същото бе подложено на гласуване. С 2 гл. "за", 0 гл. "против" и 3 гл. "въздържал се", предложението не бе подкрепено.
След приключване на дебатите по предложението и в резултат на явно гласуване, с 2 гл. "за", 0 гл. "против" и 3 гл. "въздържал се", членовете на Постоянната комисия по правни въпроси взеха следното
РЕШЕНИЕ:
Не подкрепя предложение от Димитринка Буланова.
---------------------------------------------------------------------------------------
По точка 2
ОбС 08-00-5275 
Предложение от Димчо Иванов - председател на Сдружение с нестопанска цел "Независим транспортен синдикат АВТО 94", относно: Размер на данък таксиметрова дейност по чл.61 от Закона за местните данъци
и такси 

Костантин Луков запозна членовете на комисията с предложение от Димчо Иванов - председател на Сдружение с нестопанска цел "Независим транспортен синдикат АВТО 94". Той посочи, че срока за подаване на горното предложение е просрочен по реда на чл.64, ал.2 от Правилник за организацията и дейността на Общинския съвет и взаимодействието му с общинската администрация на община Бургас.
След кратки дебати и в резултат на последвало явно гласуване, с 0 гл. "за", 5 гл. "против" и 0 гл. "въздържали се", членовете на Постоянната комисия по правни въпроси произнесоха следното
РЕШЕНИЕ:

Не подкрепя предложението от Димчо Иванов. - председател на Сдружение с нестопанска цел "Независим транспортен синдикат АВТО 94".

---------------------------------------------------------------------------------------

По точка 3
ОбС 08-00-5281
Предложение от представители на Превозвачи и Таксиметрови компании, относно: "Данък върху таксиметров превоз на пътници" 


	Членовете на ПК по правни въпроси се запознаха с предложение от представители на превозвачи и таксиметрови компании и след проведени дебати, те се консолидираха около становището, че така направеното предложение е в противоречие с чл.64, ал.2 от Правилник за организацията и дейността на Общинския съвет и взаимодействието му с общинската администрация на община Бургас, касаещ срока за подаване му.

След приключване на дебатите и в резултат на явно гласуване, с 0 гл. "за", 5гл. "против" и 0 гл. "въздържали се", членовете на Постоянната комисия по правни въпроси произнесоха следното
РЕШЕНИЕ:
Не подкрепя  предложението от представители на Превозвачи и Таксиметрови 
компании, относно: "Данък върху таксиметров превоз на пътници". 














ПРЕДСЕДАТЕЛ:……………………….....
							      (Костантин Луков)

ПРОТОКОЛИРАЛ: ………………………
		     (Милена Кръстева)

